**Moʻynoq tumani** - Qoraqalpogʻiston Respublikasining shimolidagi tuman. 1931-yil 19-sentabrda tashkil etilgan. Amudaryo deltasi, Orol dengizining janubidagi hududlarni egallaydi. Qoraoʻzak, Chimboy, Boʻzatov tumanlari, Krzogʻiston Respublikasining Oqtoʻba, Qiziloʻrda viloyatlari bilan chegaradosh. Maydoni 37,94 ming km². Aholisi 28,8 ming kishi (2003). Tumanda 5 ovul fukarolari yigʻini (Boʻzatov, Madali, Tikoʻzak, Uchsoy, Qozoqdaryo), 1 shahar (Moʻynoq) bor. Markazi — Moʻynoq shahri Tabiati. Tuman hududining aksari qismi Orol dengizining qurigan tubi (Orolqum) va Amudaryo deltasidagi kullardan iborat. Tumanning xoʻjalik va madaniy markazi — Moʻynoq shahri Keyingi yillarda deltadagi ilgari suv bosib yotgan ayrim yerlar oʻzlashtirilib, ekinlar ekilmoqda. Qurilish materiallaridan tosh, qum, gil bor. Iklimi keskin kontinental. Yanvarning oʻrtacha temperaturasi —7,4°, iyulniki esa 26,3°. Vegetatsiya davri 213 kun. Yillik oʻrtacha yogin 105 mm, asosan, bahor va qishda yogʻadi. Tumanda Sudochye, Kavsir, Zokirkoʻl, Sarikoʻl, Shegekda va bir kancha mayda koʻllar bor. Amudaryoning Orolga quyilish qismi ham shu tuman hududida. Tuproklari botqoq-oʻtloqi, allyuvial qayir tuprogʻi. 148,3 ming ga yer oʻtloq va yaylov (asosan, qamishzor). Yovvoyi oʻsimliklardan qamish, qoʻgʻa, chiy, turangʻil, terak, jiyda, yulgʻun, bugʻdoyiq, yantoq va boshqa oʻsadi. Moʻynoq tumani Oʻzbekistondagi hayvonot dunyosiga boy tumanlardan. Baliqning 30 dan ortiq turi bor (zogʻorabaliq, oqmarqa, choʻrtan, laqqa, taran, olabuga, sudak, toʻrta, burge, baqra, pilmay, amur baligʻi, yalpoqburun, chavoq, ilonbosh va boshqalar) Ondatra ayniqsa, katta ahamiyatga ega. Qushlarning 80 dan ziyod turi (oʻrdak, gʻoz, qirgʻovul, oqqushlar, birqozon, qoʻton, qoravoy, chagʻalay, churalay va boshqalar), sut emizuvchilardan qobon, boʻri, chiyaboʻri, boʻrsiq, quyonlar bor.

Aholisi koʻp millatli. Qoraqalpoq, oʻzbek, qozoq, rus, ukrain, tatar, koreys va boshqa millat vakillari yashaydi. Aholining oʻrtacha zichligi 1 km² ga 1 kishidan koʻproq.

Xoʻjaligi. Tumanda baliqchilik va chorvachilik xoʻjaliklari mavjud. Sanoat korxonalari Amudaryo deltasidagi Moʻynoq, Uchsoy, Qozoqdaryo, Poʻrlitov, qisman Qoʻngʻirotda joylashgan. Umumiy ekin maydoni 1323 ga. Shundan 938 ga gʻalla (asosan, bugʻdoy, sholi), 80 ga kartoshka, sabzavot va poliz, 305 ga maydoni yem-xashak ekinlari bilan band (2003). Tuman jamoa va shaxsiy xoʻjaliklarida 9,6 ming qoramol, 750 ga yaqin ot bor (2003). Darrandachilik (ondatra, tulki, suvsar) bilan ham shugʻullaniladi. Tumanning asosiy transporta suv transportidir. Havo va avtomobil transportidan foydalaniladi. Qoʻngʻirot — Beynov temir yoʻl tumanni Qozogʻiston va Rossiya Federatsiyasi bilan bogʻlaydi. Tumandagi 13 dan ziyod umumiy taʼlim maktabida 5770 oʻquvchi taʼlim oladi, Moʻy-noq sanoat transport kasb-hunar kolleji (507 oʻquvchi), Moʻynoq biznes maktabi (145 oʻquvchi) faoliyat koʻrsatadi (2003). 40 ga yaqin kutubxona, 20 ga yaqin klub bor. 20 dan ziyod tibbiy muassasada 40 vrach ishlamoqda.

**Moʻynoq tumani** - Qoraqalpogʻiston Respublikasining shimolida joylashgan maʼmuriy birligi. Shimolida Orol dengizi joylashgan.

Aholisi
-------

Aholisi - 26 941 kishi (2007).

Iqlimi
------

Iqlimi kontinental, qishi sovuq, yozi issiq boʻladi.

* Kemalar qabristoniKemalar qabristoni
* Sobiq dengiz sohilida oʻrnatilgan yodgorlikSobiq dengiz sohilida oʻrnatilgan yodgorlik
* Qadim artefakti: baliqchi bilan plakatQadim artefakti: baliqchi bilan plakat
*

Manbalar
--------

1. ↑  Мойнақ районы ҳәкимлиги
2. ↑  OʻzME. Birinchi jild. Toshkent, 2000-yil

Havolalar
---------

* Orol dengizi ekologik halokati markazida Wayback Machine saytida arxivlandi (17-iyun 2009-yil). (Moʻynoq shahri haqida maqola)
* Moʻynoq shahri atroflari topografik xaritasi[*sayt ishlamaydi*]
* Qoraqalpogʻiston norasmiy sayti Wayback Machine saytida arxivlandi (30-sentabr 2017-yil).
* Kemalar qabristoni Wayback Machine saytida arxivlandi (2012-06-11). (Moʻynoq tevarak-atroflari fotoalbomi, 2010-yil, aprel)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * k
* m
* t

Qoraqalpogʻiston Qoraqalpogʻiston shaharlari |
| --- |
|  |
| 
Markazi: **Nukus** |
|  |
| Tumanlar | 
* **Amudaryo tumani** (Mangʻit)
* **Beruniy tumani** (Beruniy)
* **Chimboy tumani** (Chimboy)
* **Ellikqalʼa tumani** (Boʻston)
* **Kegeyli tumani** (Kegeyli)
* **Moʻynoq tumani** (Moʻynoq)
* **Nukus tumani** (Oqmangʻit)
* **Qanlikoʻl tumani** (Qanlikoʻl)
* **Qoʻngʻirot tumani** (Qoʻngʻirot)
* **Qoraoʻzak tumani** (Qoraoʻzak)
* **Shumanay tumani** (Shumanay)
* **Taxtakoʻpir tumani** (Taxtakoʻpir)
* **Toʻrtkoʻl tumani** (Toʻrtkoʻl)
* **Xoʻjayli tumani** (Xoʻjayli)
* **Taxiatosh tumani** (Taxiatosh)
* **Boʻzatov tumani** (Boʻzatov)
 | 
 |

 |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * k
* m
* t

Flag of Karakalpakstan Moʻynoq tumani aholi punktlari |
| --- |
|  |
| 
Markazi: **Moʻynoq** |
|  |
| Shaharlari | 
* Moʻynoq
 | 
 |
|  |
| Ovullari | 
* Ushsay
* Tik oʻzek
* Boʻzatov
* Madeli
* Hakim ata
* Qizil jar
* Qazaqdarya
 |
|  |
| Mahallalari | 
* Moʻynoq
* Aral
* Jayhun
* Talli oʻzek
* Doʻslik
 |

 |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Oʻzbekiston geografiyasi | *Oʻzbekiston geografiyasiga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |